**П Р О Г Р А М**

**ЈАВНЕ РАСПРАВЕ ПОВОДОМ НАЦРТА**

**ЛОКАЛНОГ ПЛАНА УПРАВЉАЊА ОТПАДОМ ЗА ОПШТИНУ БЕОЧИН ЗА ПЕРИОД ОД 2024. ГОДИНЕ ДО 2033. ГОДИНЕ**

**1.** Овим Програмом утврђује се начин спровођења, место и време трајања јавне расправе о **Нацрту** **Локалног Плана управљања отпадом за општину Беочину за период од 2024. године до 2033. године** (у даљем тексту: Нацрт Плана).

Овим Програмом утврђује се и ток јавне расправе, као и извештавање о спроведеној јавној расправи о Нацрту Плана.

**2.** Јавна расправа Нацрта Плана ће трајати **15** (петнаест) **дана**, **у периоду од 04.11.2024. године до 18.11.2024. године**, закључно до 15,00 часова.

У току трајања јавне расправе одржаће се Отворени састанак са заинтересованим грађанима, удружењима грађана, привредницима и средствима јавног обавештавања у Великој сали Скупштине општине Беочин, Светосавска 25, **дана 15.11.2024. године са почетком у 10,00 часова**.

Јавну расправу ће спроводити Одељење за инспекцијске послове, урбанизам и заштиту животне средине Општинске управе Беочин.

**3.** Од Јавне расправе се очекује да подстакне ширу јавност и стручњаке да се укључе у процес расправе и дају конкретне предлоге, мишљења и коментаре на Нацрт Плана.

**4.** Учесници у јавној расправи су представници општине Беочин, грађани, удружења грађана, стручна јавност, као и друге заинтересоване стране.

**5.** У току трајања Јавне расправе сва заинтересована лица и организације своје предлоге, примедбе и сугестије на Нацрт Плана достављају Одељењу за инспекцијске послове, урбанизам и заштиту животне средине Општинске управе Беочин, Беочин ул. Светосавска бр. 25, **најкасније до 18.11.2024. године, закључно до 15,00 часова**. Предлози, примедбе и сугестије могу да се доставе и електромским путем на адресу: **vesna.popovic@beocin.ls.gov.rs** или поштом на адресу: Општина Беочин, Светосавска 25, са напоменом: “За јавну расправу о Нацрту Локалног Плана управљања опадом за општину Беочину за период од 2024. године до 2033. године “.

**Предлози, примедбе и сугестије се подносе на прописаном обрасцу.**

**6**. По окончању јавне расправе Одељење за инспекцијске послове, урбанизам и заштиту животне средине Општинске управе Беочин ће анализирати све предлоге, сугестије и мишљења на Нацрт Плана примљене у писаној форми у току трајања Јавне расправе, након чега ће о спроведеној јавној расправи сачинити извештај .

**Извештај о току јавне расправе се објављује на званичном сајту општине Беочин.**

**7**. Овај програм објавиће се заједно са позивом за јавну расправу и Нацртом Плана и прописаним обрасцем за предлоге, примедбе и сугестије на званичном порталу општине Беочин **www.beocin.rs**.